Երկվորյակների առեղծվածային նմանությունը մարդուն միշտ է հետաքրքրել, համեմատությունները դարձել են գիտական հետազոտությունների նյութ: Այդպիսի մի հետազոտություն, օրինակ, պարզել է, որ ծննդյան օրից իրարից անջատ ու տարբեր միջավայրերում մեծացած եղբայրները հետագայում իրենց համար զբաղմունք են դարձրել կողոպուտը, ընդ որում երկուսն էլ գերադասել են գողոնը հանել կողպեքով փակված բնակարանից, և կողպեքը բացել են նույն գործիքով: